**Διαδικασίες Τμήματος στα πλαίσια της κινητικότητας εξερχόμενων προπτυχιακών φοιτητών για σπουδές (Erasmus+ Studies - Outgoing)**

1. Ανακοίνωση προκήρυξης

Ανακοινώνεται η προκήρυξη από το Πανεπιστήμιο για την κινητικότητα για σπουδές (μία φορά για κάθε ακαδημαϊκό έτος), με οδηγίες για τους ενδιαφερόμενους (τί, μέχρι πότε και πώς πρέπει να καταθέσουν αιτήσεις και δικαιολογητικά)[[1]](#footnote-1). Η κινητικότητα λαμβάνει χώρα το επόμενο ακαδημαϊκό έτος.

1. Αιτήσεις φοιτητών

Οι φοιτητές παρακαλούνται (από την προκήρυξη) να υποβάλουν την αίτησή τους ηλεκτρονικά µέσω της πλατφόρµας Erasmus+: <https://erasmus.upatras.gr/>[[2]](#footnote-2). Οι ενδιαφερόμενοι υποβάλουν ηλεκτρονική αίτηση µέσω της [πλατφόρµας Erasmus+](https://erasmus.upatras.gr/) οποτεδήποτε εντός της από το Πανεπιστήμιο δοθείσης προθεσμίας.

Ειδικότερα για το Τμήμα Πολιτικών Μηχανικών, ισχύουν τα παρακάτω:

* Οι φοιτητές στην αίτησή τους δηλώνουν έως 2 Πανεπιστήμια. Τα Πανεπιστήμια αυτά θα πρέπει να συνδέονται με το Πανεπιστήμιο Πατρών μέσω Δι-ιδρυματικών Συμφωνιών. Δείτε [εδώ](https://erasmus.upatras.gr/agreements) τις Δι-ιδρυματικές Συμφωνίες του Πανεπιστημίου μας με άλλα Πανεπιστήμια και αναζητείστε (κατά προτεραιότητα) εκείνες ειδικά που έχει συνάψει το Τμήμα μας με ομόλογα Τμήματα της αλλοδαπής. Η κάθε Συμφωνία περιλαμβάνει πεπερασμένο πλήθος εξερχομένων φοιτητών ανά ακαδημαϊκό έτος, ενώ έχει υπογραφεί από ένα συγκεκριμένο μέλος του διδακτικού προσωπικού (contact person). Προς αποφυγήν προβλημάτων, είναι απαραίτητη η επικοινωνία των ενδιαφερομένων φοιτητών με τα μέλη του διδακτικού προσωπικού που έχουν συνάψει τις Συμφωνίες (με Πανεπιστήμια του ενδιαφέροντος των φοιτητών), έτσι ώστε να εξασφαλίζεται η σύμφωνη γνώμη τους για τη χρήση της Συμφωνίας. Το ίδιο ισχύει και για Συμφωνίες που έχουν υπογραφεί μεταξύ άλλων Τμημάτων του Πανεπιστημίου μας και Τμημάτων Πανεπιστημίων της αλλοδαπής.
* Αιτήσεις για κινητικότητα για σπουδές στο πλαίσιο του Erasmus+ θα γίνονται δεκτές μόνο από φοιτητές 4ου έτους ή μεγαλύτερου (έτσι ώστε η κινητικότητα να λάβει χώρα στο 5ο έτος ή σε μεγαλύτερο).
1. Αξιολόγηση /Μοριοδότηση αιτήσεων

Μετά τη λήξη της προθεσμίας υποβολής ηλεκτρονικών αιτήσεων µέσω της [πλατφόρµας Erasmus+](https://erasmus.upatras.gr/), συνέρχεται η Επιτροπή Erasmus+ του Τμήματος ([ΕπΕr+](http://www.civil.upatras.gr/el/Tmima/Erasmus/%CE%95%CF%80%CE%B9%CF%84%CF%81%CE%BF%CF%80%CE%AE%20%CE%A4%CE%BC%CE%AE%CE%BC%CE%B1%CF%84%CE%BF%CF%82/)) για την αξιολόγηση/μοριοδότηση των αιτήσεων. Στη συνάντηση της ΕπΕr+ καλούνται όλοι οι ενδιαφερόμενοι φοιτητές για συνέντευξη. Η αξιολόγηση γίνεται βάσει μοριοδότησης συγκεκριμένων κριτηρίων (βλ. επισυναπτόμενο πίνακα κριτηρίων επιλογής). Το Πανεπιστήμιο που τελικώς προτείνει η ΕπΕr+ και το σύνολο των μορίων καταχωρούνται ηλεκτρονικά στην πλατφόρμα Erasmus+ για τον κάθε αιτούντα φοιτητή και η αίτησή του χαρακτηρίζεται ως αξιολογηθείσα. Αιτήσεις για συμμετοχή στο Πρόγραμμα Erasmus+ για σπουδές θα απορρίπτονται όταν:

α. ο φοιτητής δεν προσέρχεται στη συνέντευξη από την [ΕπΕr+](http://www.civil.upatras.gr/el/Tmima/Erasmus/%CE%95%CF%80%CE%B9%CF%84%CF%81%CE%BF%CF%80%CE%AE%20%CE%A4%CE%BC%CE%AE%CE%BC%CE%B1%CF%84%CE%BF%CF%82/),

β. το πλήθος των χρωστούμενων μαθημάτων του φοιτητή, κατά τη στιγμή της δήλωσης, υπερβαίνει το 12,

γ. η υποψηφιότητα του φοιτητή είναι ιδιαίτερα αδύναμη (π.χ. τα συνολικά μόρια της αίτησής του υπολείπονται των 100, με ελάχιστη και μέγιστη τιμή συνολικών μορίων 85 και 160, αντίστοιχα).

1. Η Επιτροπή Erasmus+ του Πανεπιστημίου εξετάζει τις μοριοδοτημένες από τα Τμήματα αιτήσεις των φοιτητών, οριστικοποιούνται και ανακοινώνονται οι κινητικότητες[[3]](#footnote-3).
2. Σύνταξη του Learning Agreement (LA)
* Οι φοιτητές του Τμήματος που έχουν τελικώς επιλεγεί, ενημερώνονται από τον Συντονιστή Τμήματος (ΣΤ) ότι πρέπει να προσκομίσουν, στην [ΕπΕr+](http://www.civil.upatras.gr/el/Tmima/Erasmus/%CE%95%CF%80%CE%B9%CF%84%CF%81%CE%BF%CF%80%CE%AE%20%CE%A4%CE%BC%CE%AE%CE%BC%CE%B1%CF%84%CE%BF%CF%82/), εγκαίρως (εντός ενός μηνός από την ανακοίνωση των επιλεγέντων για κινητικότητα φοιτητών, εάν πρόκειται για κινητικότητα κατά το χειμερινό εξάμηνο, ή έως 15/11, εάν πρόκειται για κινητικότητα κατά το εαρινό εξάμηνο) την αναλυτική περιγραφή των επιλεγμένων από τους ίδιους μαθημάτων στο πανεπιστήμιο υποδοχής (και, πιθανώς, πρόσθετων, εναλλακτικών μαθημάτων). Οι εξερχόμενοι φοιτητές επιλέγουν μαθήματα από το ίδρυμα (Πανεπιστήμιο) υποδοχής σε αντικατάσταση μαθημάτων επιλογής του οικείου προγράμματος σπουδών (9ου/10ου εξαμήνου), τηρώντας τους περιορισμούς που ισχύουν σχετικά με τα μαθήματα εντός και εκτός Τομέα (Κατεύθυνσης). Στο πλαίσιο της φοίτησής τους στο ίδρυμα υποδοχής, οι φοιτητές έχουν τη δυνατότητα εκπόνησης μέρους της Διπλωματικής τους Εργασίας (ΔΕ). Οι μεταφερόμενες Πιστωτικές Μονάδες (ΠΜ – ECTS) είναι εκείνες που αντιστοιχούν στα μαθήματα επιλογής του οικείου προγράμματος σπουδών που αντικαταστάθηκαν. Για την περίπτωση εκπόνησης μέρους της ΔΕ, η δυνατότητα κατακύρωσης ΠΜ εξαρτάται από το πανεπιστήμιο υποδοχής. Οι αντίστοιχες ΠΜ είναι εκείνες που θα κατακυρώνονταν από το οικείο Τμήμα κατά το εξάμηνο της μετακίνησης.
* Οι φοιτητές που πρόκειται να μετακινηθούν στο 11ο εξάμηνο σπουδών ή σε μεγαλύτερο και έχουν ήδη δηλώσει, παρακολουθήσει και εξεταστεί επιτυχώς σε όλα τα μαθήματα επιλογής 9ου & 10ου εξαμήνου δύναται να παρακολουθήσουν μαθήματα στο Πανεπιστήμιο υποδοχής, δίχως όμως τη δυνατότητα να μεταφέρουν τις αντίστοιχες ΠΜ. Τα μαθήματα που θα παρακολουθήσουν στο Πανεπιστήμιο υποδοχής και οι αντίστοιχοι βαθμοί θα αναγραφούν στο Παράρτημα Διπλώματός τους (Diploma Supplement).
* Σε συνάντηση της [ΕπΕr+](http://www.civil.upatras.gr/el/Tmima/Erasmus/%CE%95%CF%80%CE%B9%CF%84%CF%81%CE%BF%CF%80%CE%AE%20%CE%A4%CE%BC%CE%AE%CE%BC%CE%B1%CF%84%CE%BF%CF%82/) με τους φοιτητές οριστικοποιείται το LA και υπογράφεται από τον ΣΤ. Η [ΕπΕr+](http://www.civil.upatras.gr/el/Tmima/Erasmus/%CE%95%CF%80%CE%B9%CF%84%CF%81%CE%BF%CF%80%CE%AE%20%CE%A4%CE%BC%CE%AE%CE%BC%CE%B1%CF%84%CE%BF%CF%82/) κατηγοριοποιεί τα επιλεγμένα μαθήματα από το Πανεπιστήμιο υποδοχής σε μαθήματα Erasmus+ επιλογής Τομέα (Κατεύθυνσης), μαθήματα Erasmus+ επιλογής εκτός Τομέα (Κατεύθυνσης) και σε μαθήματα Erasmus+ για τα οποία δεν ισχύει η μεταφορά ECTS (δεν «μετράνε» για την απόκτηση Διπλώματος). Δίνονται οδηγίες στους φοιτητές σχετικά με τον ορθό τρόπο δήλωσης των μαθημάτων αυτών στην πλατφόρμα του ψηφιακού άλματος.
* Στην αρχή του εξαμήνου που λαμβάνει χώρα η μετακίνηση, τα μαθήματα που δηλώνονται στην ηλεκτρονική Γραμματεία είναι τα «εκτός Τμήματος».
1. Τροποποίηση του LA
* Πιθανά αιτήματα για αλλαγή του LA θα πρέπει να γίνονται πριν από τη λήξη της προθεσμίας για την ηλεκτρονική εγγραφή στο Τμήμα μας στο εξάμηνο της μετακίνησης.
* Οι αλλαγές στο LA θα εγκρίνονται από την [ΕπΕr+](http://www.civil.upatras.gr/el/Tmima/Erasmus/%CE%95%CF%80%CE%B9%CF%84%CF%81%CE%BF%CF%80%CE%AE%20%CE%A4%CE%BC%CE%AE%CE%BC%CE%B1%CF%84%CE%BF%CF%82/), η οποία θα κατηγοριοποιεί εκ νέου τα επιλεγμένα μαθήματα από το πανεπιστήμιο υποδοχής σε μαθήματα Erasmus+ επιλογής Τομέα (Κατεύθυνσης), μαθήματα Erasmus+ επιλογής εκτός Τομέα (Κατεύθυνσης) και σε μαθήματα Erasmus+ για τα οποία δεν ισχύει η μεταφορά ECTS (δεν «μετράνε» για την απόκτηση Διπλώματος). Θα δίνονται νέες οδηγίες στους φοιτητές σχετικά με τον ορθό τρόπο δήλωσης των νέων μαθημάτων στην πλατφόρμα του ψηφιακού άλματος.
1. Ενέργειες φοιτητών μετά την επιστροφή των φοιτητών

Οι φοιτητές θα πρέπει να προσκομίσουν στην [ΕπΕr+](http://www.civil.upatras.gr/el/Tmima/Erasmus/%CE%95%CF%80%CE%B9%CF%84%CF%81%CE%BF%CF%80%CE%AE%20%CE%A4%CE%BC%CE%AE%CE%BC%CE%B1%CF%84%CE%BF%CF%82/):

* Την τελευταία εγκεκριμένη από την [ΕπΕr+](http://www.civil.upatras.gr/el/Tmima/Erasmus/%CE%95%CF%80%CE%B9%CF%84%CF%81%CE%BF%CF%80%CE%AE%20%CE%A4%CE%BC%CE%AE%CE%BC%CE%B1%CF%84%CE%BF%CF%82/) έκδοση του LA, υπογεγραμμένη από τον υπεύθυνο του πανεπιστημίου υποδοχής.
* Το υπογεγραμμένο (από τον υπεύθυνο του πανεπιστημίου υποδοχής) Transcript of Records (για φοιτητές που παρακολούθησαν μαθήματα).
* Σύντομη έκθεση πεπραγμένων, καθώς και ποιοτική αξιολόγησή τους από τον επιβλέποντά τους στο πανεπιστήμιο υποδοχής (για φοιτητές που πραγματοποίησαν μέρος της ΔΕ και δύνανται να μεταφέρουν ΠΜ για αυτή την εργασία).
1. Ενέργειες Τμήματος μετά την επιστροφή των φοιτητών
* Η [ΕπΕr+](http://www.civil.upatras.gr/el/Tmima/Erasmus/%CE%95%CF%80%CE%B9%CF%84%CF%81%CE%BF%CF%80%CE%AE%20%CE%A4%CE%BC%CE%AE%CE%BC%CE%B1%CF%84%CE%BF%CF%82/) κάνει αντιστοίχιση βαθμών, εισηγείται στο Τμήμα ως προς την έγκριση των μαθημάτων επιλογής που πήρε ο φοιτητής σε αντικατάσταση μαθημάτων επιλογής του οικείου προγράμματος σπουδών (με συγκεκριμένους τίτλους πλέον) και τους αντίστοιχους βαθμούς και τις ΠΜ για κάθε φοιτητή, καθώς και την αναγραφή στο Diploma Supplement τυχόν μαθημάτων για τα οποία δεν ισχύει η μεταφορά ΠΜ. Για φοιτητές που πραγματοποίησαν μέρος της ΔΕ και δύνανται να μεταφέρουν ΠΜ για αυτή την εργασία, η [ΕπΕr+](http://www.civil.upatras.gr/el/Tmima/Erasmus/%CE%95%CF%80%CE%B9%CF%84%CF%81%CE%BF%CF%80%CE%AE%20%CE%A4%CE%BC%CE%AE%CE%BC%CE%B1%CF%84%CE%BF%CF%82/) εισηγείται στο Τμήμα τη μεταφορά των κατάλληλων ΠΜ.

Η αντιστοίχιση των βαθμών γίνεται βάσει του τύπου:



όπου, ο βαθμός (στο Τμήμα μας) που θα καταχωρηθεί στην καρτέλλα του φοιτητή,  ο βαθμός που έχει δοθεί στο Τμήμα υποδοχής,  και το άνω όριο της βαθμολογικής κλίμακας και η βάση για προβιβάσιμο βαθμό στο Τμήμα υποδοχής, αντίστοιχα.

* Επί της εισήγησης της [ΕπΕr+](http://www.civil.upatras.gr/el/Tmima/Erasmus/%CE%95%CF%80%CE%B9%CF%84%CF%81%CE%BF%CF%80%CE%AE%20%CE%A4%CE%BC%CE%AE%CE%BC%CE%B1%CF%84%CE%BF%CF%82/) αποφασίζει η Συνέλευση του Τμήματος.

**ERASMUS+**

**ΚΡΙΤΗΡΙΑ ΕΠΙΛΟΓΗΣ ΚΙΝΗΤΙΚΟΤΗΤΑΣ ΦΟΙΤΗΤΩΝ ΓΙΑ ΣΠΟΥΔΕΣ (SMS)**

|  |  |  |  |
| --- | --- | --- | --- |
|  | **Κριτήριο** | **Μόρια** | **Σχόλια** |
| **1** | Επίπεδο σπουδών  | * Προπτυχιακό
* Μεταπτυχιακό/Διδακτορικό
 | 2015 |  |
| **2** | Συντελεστής βαρύτητας περατωμένων μαθημάτων μέχρι τη στιγμή της αίτησης | 10-25  |  |
| **3** | Γλωσσική επάρκεια με βάση τη γλώσσα διδασκαλίας για τους φοιτητές Erasmus στο Παν.Υποδοχής  | * Β1 (Μέτρια γνώση)
* Β2 (Lower-Καλή γνώση)
* C1 (Advanced-Πολύ καλή γνώση)
* C2 (Proficiency-Άριστη γνώση)
 | 15202530 |  |
| **4** | Γλωσσομάθεια (στο σύνολο για όλες τις γλώσσες) | 0-5  | Στην κρίση του Συντονιστή |
| **5** | Βιογραφικό σημείωμα-Λόγοι συμμετοχής στο Πρόγραμμα | 10 - 20 | Στην κρίση του Συντονιστή |
| **6** | **Παλαιότερη Συμμετοχή στο Erasmus** | **NAI: 0****OXI: 10** |  |
| **7** | Συνέντευξη  | 20 - 50 | Στην κρίση του Συντονιστή |

*\* Επίπεδα γλωσσομάθειας σύμφωνα με τα οριζόμενα από το Συμβούλιο της Ευρώπης*

1. Για παράδειγμα, η προκήρυξη για Erasmus+ Studies για τα ακαδημαϊκά έτη 2016-2017 και 2017-2018 ανακοινώθηκαν (περίπου) στις 24/02/2016 και 22/02/2017, αντίστοιχα. [↑](#footnote-ref-1)
2. Για τις εν λόγω προκηρύξεις, η διάρκεια υποβολής αιτήσεων ήταν 1-15/03, δηλαδή, η διαδικασία των αιτήσεων ολοκληρώνεται εντός – περίπου – 3ών εβδομάδων από την προκήρυξη. Εντός – περίπου – 3ών εβδομάδων από τη λήξη της προθεσμίας υποβολής αιτήσεων των φοιτητών, το Τμήμα Διεθνών Σχέσεων του Πανεπιστημίου ζητά την αξιολόγηση/μοριοδότηση των αιτήσεων από κάθε Τμήμα. Επομένως, εντός του διαστήματος των 3ών αυτών εβδομάδων, η η Επιτροπή Erasmus+ του Τμήματος ([ΕπΕr+](http://www.civil.upatras.gr/el/Tmima/Erasmus/%CE%95%CF%80%CE%B9%CF%84%CF%81%CE%BF%CF%80%CE%AE%20%CE%A4%CE%BC%CE%AE%CE%BC%CE%B1%CF%84%CE%BF%CF%82/)) πρέπει να συνέλθει για την αξιολόγηση/μοριοδότηση των αιτήσεων. [↑](#footnote-ref-2)
3. Για την προκήρυξη του 2016, η σχετική ανακοίνωση έγινε στις 19/04/2016, δηλαδή 10 – περίπου – ημέρες μετά τη λήξη της προθεσμίας αποστολής των αξιολογήσεων από τους ΣΤ στο Τμήμα Διεθνών Σχέσεων του Πανεπιστημίου. [↑](#footnote-ref-3)